iPhone 14’ning maketlari namoyish qilindi

“ShrimpApplePro” insayderi iPhone 14 seriyasi barcha smartfonlarining maketlarini namoyish qildi. Bu haqda “Phone Arena” xabar berdi.
Rasmda o'lchamlari, dyuymlarda ko'rsatilgan to'rtta modelning metall shakllari ko'rsatilgan. Tasvirda iPhone 14 mini modelining yo'qligi “Apple” bunday smartfonlarni ishlab chiqarishdan voz kechishga qaror qilganini tasdiqlaydi. Buning o'rniga ikkita 6,1 dyuymli modellar mavjud, ular iPhone 14 va iPhone 14 Pro va yana bir juft 6,7 dyuymli iPhone 14 Max va iPhone 14 Pro Max.
Smartfonlarda kuzatiladigan yana bir o'zgarish ikkala Pro model kamerasidagi hajmining oshishidir. iPhone 14 Pro modellaridagi kamera iPhone 13 Pro va Pro Max kameralaridan 25-35 foizga kattaroq bo'lishi kutilmoqda.
Eslatib o'tamiz, avvalroq yangi iPhone 14’ning suratlari e'lon qilingandi. Shuningdek, iPhone 14’ning dizayni va taxminiy narxi ma'lum qilingan.